**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. április 11-ei** ülésére

Tárgy: Perczel M. utca Ászár felöli szakasz padkázása

**Tisztelt Képviselő-testület!**

A Perczel Mór utca Ászár felöli szakaszán jelentkező forgalom az útpálya szélessége miatt jelentősen igénybe veszi az útpadkát, mely kigödrösödik. Legutóbb 2023-ban padkáztattuk meg, mely mára ismét nagyon rossz állapotba került.

A Balom Asztalos és Üvegező Bt. a padkát mindkét oldalon ~ 80 cm szélességbe, 600 m hosszon murvával töltené fel és az árok felöli részeken a bakhátat lenyesné nettó 1.106.000,- Ft. + áfa összegért.

A padkázás megoldást nem jelent az alapproblémára, a kétirányú forgalom miatt a keskeny útról rendszerint le kell térni a padkára és azon közlekedni. Megoldás az utca egyirányúsítása lenne, mert az utca szélessége a vasút közelsége miatt útpálya szélesítésére nem ad lehetőséget. Az utca korábban volt már egyirányúsítva – párja a Szent Imre utca volt -, azonban az egyirányúsítás hamar megszüntetésre került a táblák rendszeres eltávolítása miatt.

A 2025. évi költségvetésben bruttó 5 millió forint áll rendelkezésünkre útjavításokra, mely fedezet tud nyújtani a padkázásra.

Javasoljuk a padkázás megrendelését a Balom Asztalos és Üvegező Bt-től az ajánlatában szereplő nettó 1.106.000,- Ft. + áfa összegen.

Kisbér, 2025. április 3.

Bondár Balázs s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

megrendeli a Balom Asztalos és Üvegező Bt-től a Kisbér, Perczel Mór utca Ászár felöli szakaszának padkázását nettó 1.106.000,- Ft. + áfa összegen.

utasítja a Kisbéri Közös Önkormányzati Hivatalt a vállalkozói szerződés előkészítésére és felhatalmazza a város polgármesterét annak aláírására.

**Határidő:** azonnal

**Felelős:** Sinkovicz Zoltán polgármester

Dr. Pápai Tamás jegyző